2020. gada 5. maijā Rīkojums Nr. 238

Rīgā (prot. Nr. 29 4. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu, kas nepārsniedz 30 250 893 *euro*, tai skaitā:

1.1.  30 217 860 *euro*, lai atbilstoši likuma "Par apdrošināšanu bezdarba gadījumam" pārejas noteikumu 23. un 24. punktam nodrošinātu bezdarbnieka palīdzības pabalsta izmaksu 180 *euro* apmērā personām, kurām piešķirtā bezdarbnieka pabalsta izmaksas periods beidzas 2020. gada 12. martā vai vēlāk un kuras sakarā ar Covid-19 izsludinātās ārkārtējās situācijas radītajiem apstākļiem turpina būt bezdarbnieka statusā;

1.2.  33 033 *euro*, lai segtu sociālās apdrošināšanas informācijas sistēmas (SAIS) funkcionalitātes nodrošināšanas izdevumus.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši nepieciešamajam apmēram, sākotnēji pieprasot trešo daļu no šā rīkojuma 1.1. apakšpunktā norādītā finansējuma apmēra, kā arī finansējumu saskaņā ar rīkojuma 1.2. apakšpunktu.

Ministru prezidents A. K. Kariņš

Labklājības ministre R. Petraviča